Diari Oficial de la Generalitat Valenciana


Sumari del DOGV 9397, del 03-08-2022 (2022/7271)

ORDRE 46/2022, de 27 de juliol, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions públiques en règim de concurrència competitiva de caràcter biennal a sales d'exhibició i teatres amb programació estable de teatre, dansa i circ, com a matèries culturals integrades en l'Institut Valencià de Cultura, i es convoca la concessió d'ajudes per als exercicis 2022 i 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7271


Data del document
:   27-07-2022

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació

ORDRE 46/2022, de 27 de juliol, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions públiques en règim de concurrència competitiva de caràcter biennal a sales d'exhibició i teatres amb programació estable de teatre, dansa i circ, com a matèries culturals integrades en l'Institut Valencià de Cultura, i es convoca la concessió d'ajudes per als exercicis 2022 i 2023. [2022/7271]  
  
  
La Generalitat, de conformitat amb l'article 49.1.4 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, modificada per la Llei orgànica 1/2006, de 10 d'abril, de reforma de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, té competència exclusiva en matèria de cultura.  
  
L'Institut Valencià de Cultura (d'ara endavant IVC) és una entitat de dret públic de la Generalitat de les previstes en l'article 155 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara endavant LHIS), adscrita a la Conselleria d'Educació, Cultura i Esport, amb competències en matèries culturals. Té entre les seues competències, impulsar i donar suport als nous formats, tendències i continguts culturals per al seu desenvolupament en la Comunitat Valenciana, la convocatòria i gestió de subvencions, ajudes i incentius de les diferents matèries culturals en les quals és competent i fomentar l'ocupació i ocupabilitat en els sectors culturals, segons disposa l'article 2, punt 2, lletres g), l) i n) del Decret 5/2013, de 4 de gener, que aprova el Reglament d'organització i funcionament de l'IVC, modificat, a l'efecte, pel Decret 141/2014, de 5 de setembre, del Consell.  
Un dels instruments essencials sobre els quals descansa la política cultural és el de les subvencions públiques. En el cas de les subvencions culturals la seua importància consisteix, des de la perspectiva quantitativa, en el rellevant pes que aquesta despesa té en les assignacions pressupostàries anuals de l'IVC; i, d'un altre costat, en la significació, cada vegada més elevada, que han adquirit els sectors culturals com una activitat econòmica. D'altra banda, des de la perspectiva qualitativa, és un fet diferencial la gran diversitat de manifestacions en les quals es projecten l'activitat cultural i a les quals es dirigeixen els recursos públics.  
D'altra banda, el Pla estratègic de subvencions 2020-2023 de la Conselleria d'Educació, Cultura i Esport, aprovat per la Resolució de 23 de març de 2020, del conseller d'Educació, Cultura i Esport (DOGV 8783, 07.04.2020), estableix en l'annex únic, i dins de l'objectiu estratègic 4 de l'Institut Valencià de Cultura: ?Foment de la producció i difusió de les diferents manifestacions artístiques competència de l'Institut Valencià de Cultura?, la línia de subvenció per al foment de les arts escèniques.  
Amb l'aprovació d'aquesta ordre es pretén establir les bases reguladores per a la concessió de subvencions públiques en règim de concurrència competitiva, destinades concretament a aquelles sales d'exhibició i teatres inclosos dins del seu àmbit d'aplicació.  
Aquestes ajudes tindran caràcter de subvenció, de conformitat amb el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i amb la Llei 38/2003, de 17 de novembre, general de subvencions (d'ara endavant LGS), i del Reglament general de subvencions aprovat per Reial decret 887/2006, de 21 de juliol. D'acord amb el marc normatiu comunitari sobre la competència, les subvencions regulades en la present ordre, es regiran per la següent normativa:  
De conformitat amb l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques, estan exemptes de notificació a la Comissió Europea per no ser-los aplicable l'article 107, apartat 1, del Tractat de Funcionament de la Unió Europea, atés que les subvencions que s'atorgaran tenen com a finalitat la promoció de la cultura i la conservació del patrimoni cultural valencià i, per la naturalesa i per les activitats de les entitats beneficiàries, no suposen un avantatge econòmic que falseja la competència i no afecten els intercanvis entre estats membres.  
  
Aquestes ajudes estan sotmeses a l'article 53.2, lletra a) del Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L 187, de 26.6.2014), modificat pel Reglament (UE) núm. 2017/1084 de la Comissió, de 14 de juny de 2017, pel qual es modifica el Reglament (UE) núm. 651/2014, quant a infraestructures portuàries i aeroportuàries, els llindars de notificació per a les ajudes a la cultura i a la conservació del patrimoni i per a les ajudes a infraestructures esportives i recreatives multifuncionals, així com els règims d'ajudes de funcionament de finalitat regional, i pel qual es modifica el Reglament (UE) núm. 702/2014 en el relatiu al càlcul dels costos subvencionables (DOUE L156 de 20.6.2017; també pel Reglament núm. 2020/972 de la Comissió, de 2 de juliol de 2020, pel qual es modifica el Reglament (UE) núm. 1407/2013, pel que fa a la seua pròrroga; i el Reglament (UE) núm. 651/2014, pel que fa a la seua pròrroga i els ajustos pertinents (DOUE L 215 de 07.07.2020); i pel Reglament (UE) núm. 2021/1237 de la Comissió, de 23 de juliol de 2021, pel qual es modifica el Reglament (UE) núm. 651/2014, pel qual es declaren determinades categories d'ajudes compatibles amb el mercat interior en aplicació als articles 107 i 108 del Tractat (DOUE L 270 de 29.07.2021). D'ara endavant, ens referirem al Reglament (UE) núm. 651/2014 i a les seues modificacions aprovades en 2017, 2020 i 2021, com el RGEC.  
  
Les ajudes regulades en la present ordre, que pel seu import no suposen falsejament de la competència que afecte els intercanvis comercials entre els estats membres, s'acolliran al règim de minimis establit en el Reglament (UE) 1407/2013, de la Comissió Europea, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352, 24.12.2013), modificat pel Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013, pel que fa a la seua pròrroga i el Reglament (UE) núm. 651/2014, pel que fa a la seua pròrroga i ajustos pertinents (DO L215 de 07.07.2020), d'ara endavant Reglament 1407/2013. Les ajudes que complint totes les condicions previstes es concedisquen a l'empara del citat Reglament, no són ajudes d'estat, en considerar que no reuneixen tots els criteris de l'art. 107 del TFUE i, per consegüent, estaran exemptes de l'obligació de notificar establida en l'art. 108, apartat 3 del TFUE.  
Per tot això, en aplicació de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i dels preceptes aplicables de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament general de subvencions; i en virtut de les atribucions que em confereixen l'article 28 de la Llei 5/1983, de 30 de desembre, de la Generalitat, del Consell, l'article 160.2 de l'esmentada Llei 1/2015, del Decret 5/2013, de 4 de gener, que va aprovar el Reglament de l'actua l'IVC, modificat pel Decret 141/2014, de 5 de setembre, del Consell, i el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport:   
  
  
  
ORDENE  
  
Primer. Aprovar les bases reguladores per a la concessió de subvencions de caràcter biennal a sales d'exhibició i teatres amb programació estable de teatre, dansa i circ, així com el model de sol·licitud i els documents complementaris.  
  
Segon. Convocar la concessió d'aquestes subvencions durant els mesos de desembre de 2021 a novembre de 2023, com a mitjà d'afavorir l'activitat de les sales d'exhibició i teatres amb programació estable de teatre, dansa i circ.  
  
Tercer. Publicar la present ordre en el Diari Oficial de la Generalitat Valenciana.  
Quart. La present resolució produirà efectes l'endemà de la publicació en el Diari Oficial de la Generalitat Valenciana.  
  
Cinqué. La present resolució inclou els tres annexos que es relacionen a continuació:  
- Annex I. Bases reguladores i convocatòria de les subvencions.  
- Annex II. Model de sol·licitud.  
- Annex III. Model de domiciliació bancària.   
  
De conformitat amb el que s'estableix en l'article 112.3 de la Llei 39/2015, d'1 d'octubre, del procediment administratiu comú de les administracions públiques, contra les disposicions administratives de caràcter general no cabrà recurs en via administrativa, únicament escaurà recurs contenciós administratiu de conformitat amb els articles 8, 14 i 46 de la Llei reguladora de la jurisdicció contenciosa administrativa.  
El recurs contenciós administratiu haurà de plantejar-se davant els jutjats contenciosos administratius del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 27 de juliol de 2022  
  
La consellera d'Educació, Cultura i Esport   
i presidenta de l'Institut Valencià de Cultura:   
Raquel Tamarit Iranzo.  
  
  
ANNEX I  
Bases reguladores i convocatòria de les subvencions  
  
Primera. Objecte, finalitats i règim jurídic aplicable  
1. Les ajudes objecte d'aquesta ordre tenen com a finalitat el finançament de projectes d'exhibició d'espectacles culturals de producció pròpia, convidats i projectes de residències i processos creatius en sales d'exhibició i teatres de gestió privada, que oferisquen i implementen amb regularitat una programació estable d'espectacles de teatre, dansa i/o circ, de caràcter professional, en l'àmbit de les arts escèniques de la Comunitat Valenciana, amb la fi última que la ciutadania puga disposar d'una oferta diversificada i de qualitat.  
A l'efecte de les presents ajudes, tindrà la consideració de sala d'exhibició o teatre, qualsevol edifici o espai destinat a la representació de muntatges escènics davant un públic, sempre que s'acredite l'existència estable i continuada de mitjans tècnics i humans, afectes al desenvolupament d'una activitat continuada professional de la qual es derive l'existència d'una programació estable d'arts escèniques, sent susceptible de ser utilitzat, addicionalment, per a l'acolliment de residències i processos creatius d'arts escèniques, que no necessàriament han de ser objecte d'exhibició davant el públic.  
2. Les ajudes incloses en l'àmbit de la present ordre estaran dirigides a finançar els tipus de projectes següents:  
a) Projectes d'exhibició d'espectacles convidats.  
b) Projectes d'exhibició d'espectacles de producció pròpia.  
c) Projectes de residències i processos creatius propis o externs.  
Dins dels tres diferents tipus de projectes, els beneficiaris hauran de presentar, com a mínim, un projecte biennal d'exhibició d'espectacles de producció aliena. A més, de manera complementària, però no obligatòria podrà presentar un o diversos projectes d'exhibició d'espectacles de producció pròpia, així com un o diversos projectes de residències i processos creatius propis o d'acolliment de residències i processos creatius externs.  
Les ajudes biennals regulades en la present convocatòria són incompatibles amb les ajudes anuals per a residències.  
3. Només es concedirà una ajuda biennal per teatre o sala d'exhibició en cada convocatòria.  
4. El procediment de concessió d'aquestes ajudes serà el de concurrència competitiva.  
5. Aquesta subvenció es regirà per aquestes bases, i també per la Llei 1/2015, de 6 de febrer, de la Generalitat, i pels preceptes declarats bàsics de la Llei 38/2003, de 17 de novembre, general de subvencions, i les seues disposicions de desenvolupament.  
Segona. Compatibilitat amb altres subvencions  
1. Les subvencions regulades en la present ordre seran compatibles amb la percepció d'altres subvencions, ajudes, ingressos o recursos per a la mateixa finalitat, provinents de qualssevol administracions o ens públics o privats, nacionals, de la Unió Europea o d'organismes internacionals.  
2. L'import total de les subvencions rebudes en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, i en tal cas escaurà el reintegrament de l'excés, sense perjudici de les possibles responsabilitats que de tals circumstàncies puguen derivar-se.  
  
  
Tercera. Finançament, distribució i quanties.  
1. D'acord amb la Llei 8/2021, de 30 de desembre, de pressupostos de la Generalitat per a l'exercici 2022, les ajudes convocades s'imputaran al crèdit previst en la secció 09, entitat 00363, línia de subvenció S6422000 «Foment de les arts escèniques», de l'IVC, amb un import inicial de 5.750.000 euros.  
L'import referit podrà ser minorat quan en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de les línies de subvenció que els financen.  
2. La present convocatòria d'ajudes té caràcter pluriennal per als exercicis 2022 i 2023. L'import inicialment previst per a aquesta convocatòria és de 3.200.000 euros, que es distribueixen de la manera següent: 1.550.000 euros corresponen a l'anualitat de 2022 i 1.650.000 euros a l'anualitat de 2023.  
L'import per a l'anualitat 2023 queda condicionat a l'existència de crèdit adequat i suficient en els corresponents pressupostos de la Generalitat per a 2023, de conformitat amb les disposicions d'aplicació de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. En qualsevol cas, l'import no adjudicat en 2022 passarà a incrementar el pressupost destinat a 2023. No obstant això, en el cas que en altres ajudes amb càrrec a la mateixa línia pressupostària resulte un excedent, aquell podrà destinar-se a ampliar la present ajuda.  
Així mateix, i d'acord amb els termes establits en l'article 11.2 del Decret 77/2019, de 7 de juny del Consell, de regulació del procediment de gestió del pressupost de la Generalitat, la quantia addicional màxima queda condicionada a la declaració de disponibilitat del crèdit a conseqüència de les circumstàncies adés assenyalades i, si fa el cas, prèvia aprovació de la modificació pressupostària escaient en un moment anterior a la resolució de la concessió de la subvenció.  
  
3. Les quanties individualitzades màximes de les subvencions biennals regulades en la present ordre seran de 150.000 euros en cada anualitat. L'import previst per a l'anualitat 2023 quedarà condicionat a l'existència de crèdit adequat i suficient.  
4. Les presents ajudes aniran destinades a sufragar les despeses corrents generades per les activitats objecte de la subvenció. Les ajudes no podran destinar-se per la naturalesa del capítol pressupostari a inversions ni a adquisicions patrimonials.  
5. L'import adjudicat a cada projecte beneficiari serà proporcional a la puntuació obtinguda en aplicació dels criteris d'atorgament, a la seua assignació econòmica i a la quantitat sol·licitada.  
  
L'import de les ajudes de l'IVC destinades a finançar un mateix projecte serà d'un percentatge o fracció del pressupost total, que no podrà superar el 65 % d'aquest.  
  
Quarta. Persones beneficiàries: requisits  
1. Podran ser beneficiàries d'aquestes ajudes les persones físiques o jurídiques que es troben en la situació que fonamenta la concessió de la subvenció, i que complisquen els requisits establits en la LGS, així com en el RLGS i en la LHIS.  
2. Els requisits que han de concórrer en els sol·licitants de les ajudes per a poder ser beneficiàries són els següents:  
a) Ser persones físiques que tinguen la seua residència habitual o les persones jurídiques domiciliades a Espanya o en qualsevol altre estat membre de la Unió Europea, que siguen propietàries o titulars de la gestió de sales situades en el territori de la Comunitat Valenciana.  
b) Acreditar la dedicació empresarial del beneficiari a les activitats incloses dins de l'àmbit d'aplicació de la present ajuda i l'afectació de la sala a aquesta activitat. L'acreditació de la condició de professional es realitzarà mitjançant l'alta en l'Impost d'activitats Econòmiques (IAE), o en el Cens d'Empresaris, Professionals i Retenidors, on conste la qualificació de l'activitat econòmica corresponent per a la qual se sol·licita la subvenció; així com la declaració censal corresponent que acredite l'afectació de la sala a aquesta activitat.  
  
c) Haver desenvolupat una activitat ininterrompuda d'exhibició d'espectacles d'arts escèniques en els últims 3 anys o, altrament, que acredite disposar la capacitat financera i de gestió necessària per a dur a terme el projecte de nova creació per al qual sol·licita l'ajuda. Aquesta acreditació es realitzarà mitjançant l'aportació d'una memòria financera que serà avaluada per la Comissió tècnica de valoració de l'ajuda.  
  
d) Exhibir un mínim de 50 representacions anuals d'arts escèniques de caràcter professional en un mateix teatre o sala de la ciutat de València, o de 35 representacions anuals en un mateix teatre o sala d'altres localitats valencianes durant el període de concessió de la subvenció. A l'efecte d'aquest còmput, no es consideraran les representacions sense taquilla, ni les que s'han dut a terme per un tercer que haja llogat la sala o teatre, ni les que no es corresponguen amb l'exhibició d'espectacles de teatre, dansa o circ.  
e) Exhibir, durant el període de concessió de la subvenció, almenys un 25 % de funcions anuals de companyies valencianes. A l'efecte d'aquestes bases, s'entén per companyies valencianes aquelles la persona titular de les quals, física o jurídica, tinga el seu domicili habitual a la Comunitat Valenciana. Les persones físiques hauran d'acreditar la seua residència mitjançant certificat d'empadronament històric o qualsevol altre mitjà admissible en dret, i les persones jurídiques acreditaran el seu domicili social amb la seua escriptura de constitució o modificació estatutària, juntament amb certificació del Registre Mercantil acreditant la vigència del domicili social. La residència exigirà un període mínim de permanència habitual acreditada amb anterioritat a la publicació de la convocatòria, en el territori de la Comunitat Valenciana, com a mínim, de 3 anys previs a l'entrada en vigor de la convocatòria de les ajudes.  
  
f) Exhibir, durant el període de concessió de la subvenció, un mínim del 20 % del total de representacions en valencià, o el 10 % en aquelles sales l'aforament de les quals siga igual o superior a 800 localitats. En cas de no utilitzar cap llengua en les representacions, aquest límit es referirà a les representacions d'obres d'autoria valenciana. A l'efecte d'aquestes bases, s'entén per autoria valenciana la realitzada per la persona que haja nascut o desenvolupat la major part de la seua trajectòria professional a la Comunitat Valenciana.  
3. No s'estendrà la condició de beneficiari als membres associats a les persones beneficiàries que es comprometen a efectuar la totalitat o part de les activitats que fonamenten la concessió de la subvenció en nom i per compte del primer.  
4. Podran adquirir la condició de beneficiaris les agrupacions de persones físiques o jurídiques privades, les comunitats de béns o qualsevol altre tipus d'unitat econòmica o patrimoni separat que, fins i tot mancant de personalitat jurídica, puguen dur a terme els projectes o activitats i que es troben en la situació que motiva la concessió.  
  
En tots els casos previstos en aquest apartat, juntament amb la sol·licitud s'haurà d'acreditar el compromís assumit per cada membre, l'obligació de designació d'un representant o apoderat i els seus requisits, la declaració de no dissolució de l'agrupació fins al final del termini de prescripció previst en la LGS, i quants aspectes es consideren necessaris per a garantir el correcte destí de la subvenció. En el cas d'entitats amb personalitat jurídica, s'haurà d'acreditar juntament amb la sol·licitud, a més, la constitució i inscripció en el registre corresponent en atenció a la naturalesa jurídica de l'entitat de què es tracte.  
  
5. No podran obtindre la condició de beneficiari les persones físiques o jurídiques en què concórrega alguna de les prohibicions previstes en l'article 13 de la LGS. La justificació per part de les persones o entitats de no estar incursos en les prohibicions per a obtindre aquesta condició es realitzarà mitjançant la presentació d'una declaració responsable davant l'IVC, havent de romandre en aquesta situació durant tot el procediment de tramitació de les ajudes, fins al seu pagament. Qualsevol circumstància que puga afectar aquesta declaració responsable al llarg de la durada del procediment de les ajudes, haurà de ser comunicada necessàriament a l'IVC, tan prompte com es produïsca.  
  
6. En el cas de les petites i mitjanes empreses (PIMES), hauran d'ajustar-se a les definicions establides en el RGEC o per la norma reguladora de la matèria que estiga vigent a cada moment. Les ajudes previstes en aquesta ordre no es poden aplicar a les empreses que estiguen subjectes a una ordre de recuperació pendent després d'una decisió prèvia de la Comissió, que haja declarat una ajuda il·legal i incompatible amb el mercat interior. Tampoc a les empreses en crisis, tenint en compte la definició de l'article 2.18 del RGEC.  
7. Els sol·licitants obligats a disposar d'un Pla d'igualtat segons el que es preveu en la Llei orgànica 3/2007, de 22 de març, per a la igualtat efectiva de dones i homes, per a garantia de la igualtat de tracte i d'oportunitat entre dones i homes en qualsevol àmbit i, singularment, en l'esfera laboral, n'acompanyaran una còpia i acreditaran el visat de la direcció general competent en matèria de dona i igualtat de la Generalitat.  
8. No podran tindre la condició de beneficiàries les empreses que estiguen subjectes a una ordre de recuperació pendent després d'una decisió prèvia de la Comissió Europea, que haja declarat una ajuda il·legal i incompatible amb el mercat interior, o les empreses que es troben en situació de crisi conformement al que estableixen l'article 1.4.c i 2.18) del RGEC, i les directrius sobre ajudes estatals de salvament i de reestructuració d'empreses no financeres en crisis (2014/C 249/01). Als sol·licitants de les ajudes se'ls haurà d'exigir que presenten, juntament amb la sol·licitud de subvenció, una declaració que l'entitat no està en crisi, segons el que s'estableix per les directrius comunitàries sobre ajudes estatals de salvament i de reestructuració d'empreses no financeres en crisi (2014/C 249/01), comunicació de 31.07.2014; i que no està subjecta a una ordre de recuperació per declaració de la Comissió d'ajuda il·legal i incompatible.  
  
Cinquena. Presentació de sol·licituds  
1. El termini de presentació de sol·licituds serà de 20 dies hàbils a comptar des de l'endemà de publicació de la present convocatòria en el Diari Oficial de la Generalitat Valenciana.  
2. Les sol·licituds hauran de dirigir-se a la seu de l'IVC.  
Totes les sol·licituds es presentaran per via telemàtica a través del registre electrònic accessible des de la pàgina web http://ivc.gva.es/, per a la qual cosa l'entitat o el seu representant haurà de disposar de qualsevol dels certificats o signatures electròniques que admet aquesta aplicació.  
En cap cas seran vàlids els documents als quals s'haja d'accedir mitjançant enllaços o adreces webs, corresponents a portals o pàgines web, aplicacions o plataformes d'emmagatzematge digital, o a serveis d'allotjament d'arxius, i aquests documents es consideraran no presentats.  
3. Les sol·licituds hauran d'emplenar-se segons el model sol·licitud d'ajudes a sales d'exhibició de teatre, dansa i circ que s'adjunta com a annex II, tot especificant l'import que sol·liciten.  
L'import sol·licitat en cap cas podrà ser superior a l'import màxim establit en la present convocatòria. Si se sol·licita un import superior o aquest import supera el 65 % del pressupost total del projecte, per a valorar-lo convenientment es reduirà d'ofici fins a la quantia individualitzada màxima de la modalitat o fins al percentatge indicat.  
  
Només es podrà presentar una sol·licitud per projecte biennal a sales d'exhibició i teatres amb programació estable de teatre, dansa i circ, dins del qual obligatòriament haurà d'haver-hi com a mínim un projecte d'exhibició d'espectacles convidats d'arts escèniques que no siga producció pròpia o coproducció; i, opcionalment, podrà incloure també un projecte propi d'exhibició d'espectacles de producció pròpia i/o residència pròpia o externa.  
d) Les persones jurídiques beneficiàries de subvencions nominatives de la Conselleria d'Educació, Cultura i Esport de la Generalitat Valenciana no podran optar a les modalitats d'aquesta convocatòria.  
5. La sol·licitud inclourà les declaracions responsables següents:  
a) Declaració d'ajudes d'estat: relació i import de quantes subvencions, ajudes, ingressos o recursos s'hagen sol·licitat o concedit o estiguen pendents de percepció per altres administracions o institucions públiques per a la mateixa finalitat, a l'efecte del que es preveu en l'article 14 de la Llei 38/2003, general de subvencions (apartat D-1 annex II).  
  
b) Declaració d'ajudes minimis, de l'exercici fiscal present i dels dos anteriors (apartat D-2 annex II).  
c) Declaració d'estar lliure de prohibicions a fi de no concórrer en cap de les prohibicions per a obtindre la condició de persona beneficiària, especificades en el punt 2 de l'article 13 de la LGS (apartat D-3 annex II).  
d) Declaració de foment d'ocupació de persones amb discapacitat o, si fa el cas, declaració de l'exempció d'aquesta obligació, d'acord amb el que es disposa en l'article 7 de la Llei 11/2003, de 10 d'abril, de la Generalitat, sobre l'estatut de les persones amb discapacitat (DOGV 4479, 11.04.2003); i en l'article 5 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (DOGV 4907, 21.12.2004).  
Si la persona o entitat sol·licitant té contractades persones amb discapacitat haurà d'aportar la documentació acreditativa que aquesta contractació és anterior al fet que finalitze el termini per a presentar les sol·licituds d'aquestes ajudes, aportant còpia del contracte i document que acredite la discapacitat de la persona contractada (apartat D-4 annex II).  
e) Declaració de drets d'autoria, a fi de complir la normativa en matèria de drets de propietat intel·lectual (apartat D-5 annex II).  
  
f) Declaració sobre les contractacions tècniques i artístiques corresponents al desenvolupament de l'activitat objecte de la subvenció complint amb les cotitzacions a la Seguretat Social i amb l'abonament de les retribucions, d'acord amb el que disposa la resolució que regula el conveni col·lectiu de treball del sector dels actors i les actrius de teatre de la Comunitat Valenciana (DOGV 8307, 31.05.2018), i d'abonar les factures corresponents en el cas de serveis artístics o tècnics prestats per persones acollides al règim d'autònoms, d'acord amb els contractes subscrits (apartat D-7 annex II).  
g) Declaració sobre permisos de sales d'exhibició que disposa de la documentació actualitzada o en tràmit procedimental següent (apartat D-9 annex II):  
1r. Llicència d'obertura per al desenvolupament de l'activitat subvencionada o acreditació de la tramitació de la sol·licitud.  
2n. Pla de prevenció de riscos laborals, avaluació de riscos i planificació de l'activitat preventiva.  
3r. Pla d'emergència elaborat per personal tècnic competent, segons les normes d'autoprotecció en vigor.  
4t. Plànols de sala i les seues dependències (en format DIN-A 4 i a escala).  
h) El compliment dels articles 8 i 53 del RGEC, es garantirà per l'entitat destinatària de l'ajuda, amb anterioritat a la resolució, amb un certificat declaratiu o declaració responsable redactat en els termes dels articles indicats. S'indicarà expressament que, en les ajudes de funcionament, l'import de l'ajuda no excedirà del necessari per a cobrir les pèrdues d'explotació i un benefici raonable durant el període de referència. Això es garantirà ex ante, sobre la base de previsions realistes, o mitjançant un mecanisme de reembossament. En el cas d'incompliment d'aquesta obligació, es farà el reintegrament de les quantitats abonades.  
  
L'IVC podrà requerir, en qualsevol moment del procediment, l'acreditació fefaent d'aquells extrems que consten en les declaracions responsables presentades.  
6. Documentació:  
a) Les sol·licituds s'acompanyaran de la documentació següent, que tindrà caràcter de preceptiva a l'efecte de tramitar la sol·licitud (annex I):  
Documentació acreditativa de la personalitat jurídica i capacitat d'obrar de qui sol·licita i, si fa el cas, de poder suficient per a actuar en el seu nom i representació. Si qui sol·licita és persona jurídica, haurà d'aportar escriptura o document públic de constitució i estatuts de l'entitat inscrits en el registre oficial corresponent, còpia del NIF, així com la documentació que acredite la representació que ostenta el signant de la sol·licitud (document públic o certificat de l'acord adoptat per l'òrgan de govern que corresponga, aprovant sol·licitar aquesta ajuda i facultant el representant per a subscriure la petició).  
  
Les persones sol·licitants hauran d'acreditar que es troben al corrent en el compliment de les obligacions tributàries, amb les administracions estatal i autonòmica i enfront de la Seguretat Social. A tals efectes, d'acord amb el que es disposa en l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part del sol·licitant, l'òrgan gestor del procediment estarà autoritzat per a obtindre directament les dades dels documents elaborats per qualsevol administració pública, excepte les dades tributàries que requereixen autorització expressa (aquestes opcions figuren en el model de sol·licitud), respecte d'aquells que es proposen com a beneficiaris i que per a aquest procediment són els següents:  
- Dades d'identitat (NIF o document equivalent en cas d'estrangers) de la persona que ostente la representació legal amb facultat per a obrar davant l'administració.  
- Certificació de l'Agència Estatal d'Administració Tributària, que acredite que es troba al corrent de les seues obligacions.  
- Certificació de la Tresoreria General de la Seguretat Social, que acredite que es troba al corrent de les seues obligacions.  
- Certificació de l'Agència Tributària Valenciana (ATV), que acredite que es troba al corrent de les seues obligacions tributàries amb la Generalitat.  
- Alta en el Cens d'empresaris, professionals i retenidors, on conste la qualificació de l'activitat econòmica corresponent per a la qual se sol·licita la subvenció, o alternativament l'alta en l'Impost d'activitats Econòmiques (IAE), si es tracta de professionals. En cas de manifestar en l'imprés de sol·licitud oposició a la seua obtenció per l'administració o no autoritzar l'accés a les dades tributàries, seran els interessats els qui hagen d'aportar els citats documents i certificats. Si l'empresa sol·licitant té contractades persones amb discapacitat, haurà d'indicar-ho en la sol·licitud i aportar la documentació acreditativa que aquesta contractació és anterior a la publicació de la present resolució, aportant còpia del contracte i document que acredita la discapacitat de la persona contractada.  
b) Si la sol·licitud d'iniciació no incloguera totes les dades o documentació que resulten preceptives, se'n requerirà l'esmena. L'esmena de la documentació haurà de presentar-se d'acord amb el que es preveu en el punt 8 d'aquesta base. En tot cas, l'òrgan instructor podrà requerir els sol·licitants perquè proporcionen qualsevol informació aclaridora que resulte necessària per a la seua gestió.  
  
El projecte detallat, el seu resum, el pressupost detallat i la resta de documentació acreditativa de mèrits i d'aspectes que han de ser objecte de valoració, hauran de presentar-se dins del termini de presentació de sol·licituds i no seran requerits posteriorment, ni tindrà validesa cap document vinculat a aquells presentats amb data posterior a l'últim dia de termini de presentació de sol·licituds.  
L'IVC cursarà les notificacions per la via electrònica a través de l'Adreça Electrònica Habilitada de la persona jurídica o, en defecte d'això, a través de la Carpeta Ciutadana del representant de l'entitat o de la persona física sol·licitant.  
Les notificacions s'entendran practicades o rebutjades en els termes que s'assenyalen en els articles 40, 41 i 43 de la Llei 39/2015, d'1 d'octubre, del procediment administratiu comú de les administracions públiques, i en la legislació complementària. En aquest sentit, si transcorren 10 dies naturals sense que s'accedisca al seu contingut, s'entendrà que la notificació ha sigut rebutjada i es tindrà per realitzat el tràmit de la notificació.  
c) Les dades de caràcter personal continguts en l'imprés de sol·licitud podran ser incloses en un fitxer per al seu tractament per l'IVC com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment, els sol·licitants d'ajuda podran exercir els drets d'accés, rectificació, cancel·lació i oposició, tot això de conformitat amb el que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades.  
  
Es pot consultar la política completa de privacitat de l'IVC en l'adreça següent: http://ivc.gva.es/es/ivc/quienes-somos-ivc/aviso-legal/politica-de-privacidad.  
d) La documentació específica de cada projecte s'ajustarà als models normalitzats de cada modalitat, disponibles en la pàgina web http://ivc.gva.es/, conforme als criteris d'atorgament que detalla la base novena d'aquesta ordre.  
7. L'IVC en comunicarà la convocatòria a la Base de Dades Nacional de Subvencions (d'ara endavant BDNS), així com les subvencions concedides de conformitat amb el que es disposa en l'article 20 de la LGS.  
8. Si la sol·licitud no reuneix els requisits establits per a poder concórrer a la convocatòria o faltara documentació sobre aquest tema, l'òrgan competent requerirà la persona interessada perquè l'esmene en el termini màxim i improrrogable de 10 dies hàbils, indicant-li que si no ho fera se la tindrà per desistida de la seua sol·licitud, prèvia resolució que haurà de ser dictada en els termes previstos en la legislació del procediment administratiu comú. Tot això, sense perjudici del que dispose cada convocatòria respecte a la documentació a presentar pels sol·licitants, i aquella que les persones proposades com a beneficiàries hagen d'acreditar abans de resoldre sobre la concessió de les ajudes.  
9. La presentació de la sol·licitud implicarà l'acceptació per la persona sol·licitant de les presents bases i d'aquelles obligacions i altres condicions que concreten les respectives convocatòries  
  
Sisena. Ordenació i instrucció  
L'ordenació i instrucció del procediment de concessió correspondran al Servei d'Ajudes de l'IVC, que podrà recaptar els informes dels organismes i entitats que estime oportú i efectuar les comprovacions necessàries.  
  
Setena. Comissió tècnica de valoració.  
1. Una vegada examinades les sol·licituds i per a la valoració i proposta de les ajudes, es constituiran comissiones tècniques de valoració per a les ajudes dirigides al sector de les arts escèniques.  
Cada comissió estarà presidida pel titular de la Direcció General de l'IVC o persona que delegue, i formada per cinc vocals, entre els quals hi haurà la persona titular del Servei d'Ajudes de l'IVC o persona que delegue d'aquest servei. La persona que exercisca la secretaria de la comissió, que actuarà amb veu i sense vot, haurà d'ocupar un lloc tècnic o administratiu de l'IVC.  
La resta de vocals seran: una persona provinent d'una administració pública amb competències de gestió sobre arts escèniques; una persona representant de la societat civil de reconegut prestigi i trajectòria, totes dues proposades per l'òrgan instructor; i dos representants d'organitzacions i associacions, i tots ells nomenats per la Direcció General de l'IVC.  
Dels cinc vocals de cada comissió tècnica, almenys dos seran homes, i dos seran dones.  
Cada comissió podrà estar assistida per un comité de tres experts que assessorarà els seus membres quan hi siga requerit. Aquests experts seran nomenats per la Direcció General de l'IVC, prèvia consulta amb les organitzacions i associacions l'activitat de les quals estiga vinculada amb l'objecte de la subvenció. Dels tres experts, almenys un serà home i un altre dona.  
El nomenament dels vocals es farà públic a través de la pàgina web http://ivc.gva.es/  
2. La Comissió tècnica de valoració, ateses les sol·licituds presentades i el seu interés, emetrà informe d'avaluació d'acord amb els criteris d'atorgament que conté la base novena de la present ordre. Aquest informe quedarà incorporat en les actes i contindrà la prelació dels projectes de major a menor puntuació. Així mateix, contindrà els projectes i titulars que han de proposar-se com a beneficiaris i la quantia de les ajudes.  
  
En cas d'empat, quan es tracte d'ajudes a les quals concórreguen únicament persones físiques o jurídiques que desenvolupen activitats professionals, tindran preferència els sol·licitants dels projectes que acrediten, juntament amb la sol·licitud, la contractació de persones amb discapacitat, segons el que es preveu en l'article 6.1 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat. En aqueixos casos, la contractació d'aquestes persones haurà de mantindre's, almenys, fins que finalitze el desenvolupament de l'activitat per a la qual es concedeix la subvenció.  
Si persisteix l'empat, i en els casos de convocatòries d'ajudes no contemplades en l'apartat anterior, s'estarà a la puntuació atorgada al projecte en virtut de la puntuació obtinguda en els criteris que en cada cas valoren la paritat i participació de la dona. Finalment, i en defecte, s'estarà a l'ordre de presentació en el registre electrònic, atesa la data i hora. Si s'han realitzat diversos enviaments del mateix projecte, es tindrà en compte la data i hora de l'últim enviament realitzat dins del termini de presentació de sol·licituds.  
3. La Comissió tècnica de valoració desestimarà aquella documentació que no considere prou acreditativa dels extrems continguts en aquesta, i en aquest cas no es computaran els mèrits corresponents.  
  
4. En el cas que no s'assignara el total del pressupost previst, la Comissió tècnica de valoració podrà assignar les resultes a una altra modalitat d'arts escèniques.  
5. Qualsevol mecanisme de comunicació dels sol·licitants o dels interessats en els projectes presentats que utilitzen per a contactar amb els vocals de la Comissió tècnica de valoració, amb la finalitat d'aportar apreciacions sobre aquests, sense haver sigut requerits formalment per a això per la comissió, comportarà l'exclusió del projecte de la convocatòria i l'arxiu de la sol·licitud corresponent; sense perjudici de qualsevol altra responsabilitat que es poguera derivar d'aquesta comunicació. Els membres d'aquestes comissions estaran subjectes a les causes d'abstenció i recusació previstes en la LRJSP.  
6. Les actes de la comissió es publicaran en el web de l'IVC, http://ivc.gva.es/. A la vista d'aquestes, l'òrgan instructor efectuarà la proposta de resolució provisional, degudament motivada, que es publicarà en el web de l'IVC, http://ivc.gva.es/, i que inclourà un termini de 10 dies hàbils per a presentar al·legacions, a comptar des de l'endemà d'aquesta publicació.  
7. La Comissió d'avaluació actuarà com a òrgan col·legiat de conformitat amb el que es preveu en l'article 15 i següents de la Llei 40/2015, d'1 d'octubre, a l'efecte d'elevar a l'òrgan concedent la proposta de resolució de les ajudes.  
  
Vuitena. Reformulació de les sol·licituds.  
De conformitat amb l'article 27 de la Llei 38/2003, de 17 de novembre, excepcionalment, quan l'import de la subvenció de la proposta de resolució provisional siga inferior al que figura en la sol·licitud presentada, la Comissió avaluadora podrà instar l'entitat beneficiària a la reformulació de la seua sol·licitud per a ajustar els compromisos i condicions a la subvenció atorgable.  
  
Novena. Criteris d'atorgament.  
1. Les sol·licituds i projectes es puntuaran fins a un màxim de 100 punts. El projecte biennal haurà de contemplar totes les anualitats previstes en la convocatòria.  
No podran proposar-se com a beneficiaris els titulars de projectes per als quals s'haja sol·licitat ajuda i que no aconseguisquen com a mínim 50 punts.  
2. L'atorgament de les ajudes s'ajustarà a la valoració dels criteris següents:  
1r) L'interés cultural i artístic del projecte, es valorarà fins a un màxim de 30 punts, amb la composició següent:  
a) L'interés de la programació, la coherència artística, i la inclusió en el projecte d'exhibicions de companyies convidades amb una durada de 3 setmanes o més, es valorarà fins a un màxim de 10 punts.  
  
b) El foment de l'autoria valenciana es valorarà en un màxim de 5 punts,  
c) L'equilibri entre les diferents disciplines de les arts escèniques: teatre de text, teatre físic, dansa, circ, teatre musical, i teatre d'objectes, es valorarà amb un màxim de 5 punts. Se sumaran 020 punts per cada espectacle de dansa, circ o llenguatges artístics i escènics híbrids que s'incloguen en la programació del projecte subvencionat.  
  
d) Si s'inclou en el projecte subvencionat un projecte de producció pròpia, s'obtindran 6 punts.  
e) Si s'inclou en el projecte subvencionat un projecte de residència pròpia, s'obtindran 4 punts.  
2n) La comunicació, creació de públics i repercussió social del projecte, es valorarà fins a un màxim de 15 punts, amb la composició següent:  
a) El desenvolupament i implementació d'un projecte de comunicació, destinat a la creació, formació, desenvolupament i fidelització de públics, es valorarà fins a un màxim de 75 punts.  
b) El desenvolupament i implementació d'un projecte de mediació es valorarà fins a un màxim de 75 punts.  
3r) L'activitat econòmica del projecte subvencionat es valorarà amb un màxim de 30 punts, amb la composició següent:  
a) Despeses de personal extern i contractació de professionals externs (també intèrprets de produccions pròpies) en els últims 2 anys, fins a un màxim de 10 punts, amb base al següent barem:  
Fins a 150.000 - de despesa: 4 punts.  
De 150.001 - a 300.000 - de despesa: 8 punts.  
Més de 300.001 - de despesa: 10 punts.  
  
b) Despeses estructurals de la sala i de funcionament, fins a un màxim de 10 punts, amb base al barem següent:  
Fins a 75.000 - de despesa: 4 punts.  
De 75.001 - a 150.000 - de despesa: 8 punts.  
Més de 150.001 - de despesa: 10 punts.  
  
c) Contractació de companyies professionals convidades en els últims 2 anys: 10 punts, amb base al barem següent:  
Fins a 50.000 - de despesa: 2 punts.  
De 50.001 - a 100.000 - de despesa: 4 punts.  
De 100.001 - a 150.000 - de despesa: 6 punts.  
De 150.001 - a 200.000 - de despesa: 8 punts.  
Més de 200.001 - de despesa: 10 punts.  
  
4t) Representacions en valencià, fins a un màxim de 5 punts.  
La puntuació estarà basada en el percentatge de representacions programades en valencià:  
- Entre un 21 % i un 50 % de funcions: 1 punt.  
- Entre un 51 % i un 75 % de funcions: 3 punts.  
- Més d'un 76 %: 5 punts.  
En cas de no utilitzar cap llengua en les representacions, el percentatge mínim esmentat es refereix a les representacions d'obres d'autoria valenciana. A l'efecte d'aquestes bases, s'entén per autoria valenciana la realitzada per la persona que resideix a la Comunitat Valenciana i, en cas de defunció, la que va nàixer o va residir la major part de la seua vida a la Comunitat Valenciana.  
5é) Nombre de representacions realitzades a la sala en els últims 2 anys, fins a un màxim de 10 punts, a raó de 0,02 punts per funció.  
  
6é) Presència de dones en la programació, fins a un màxim de 5 punts. S'atribuiran 030 punts per cada espectacle programat que siga d'autoria, coreografia o direcció femenina. També s'atribuiran 030 punts per cada espectacle programat que tinga dones en papers protagonistes.  
7é) Presència de menors de 35 anys en la programació objecte de la subvenció, fins a un màxim de 5 punts. S'atribuirà 1 punt per cada espectacle programat coordinat per persones menors de 35 anys, en termes de direcció, coreografia, o autoria de l'obra.  
3. En els casos en què, aplicant els criteris del punt anterior, s'haja obtingut un mínim de 50 punts, i no podent obtindre més de 100 punts en total, es valoraran els criteris addicionals següents fins a un màxim de 20 punts:  
1r) Si el projecte subvencionat inclou en la seua programació espectacles per a tots els públics, com campanyes escolars, s'obtenen 10 punts addicionals en cas que es destine un percentatge de representacions igual o superior al 50 % de la programació prevista durant el període de concessió de l'ajuda a espectacles per a tots els públics. D'aquest percentatge, almenys un 30 % de les representacions hauran d'estar concertades amb centres escolars. A l'efecte d'aquestes bases, s'entenen por campanyes escolars els espectacles representats per companyies professionals dirigits als centres d'educació infantil, primària, secundària, batxillerat o centres específics d'educació especial.  
  
2n) Si la sala beneficiària està situada fora del terme municipal de la ciutat de València, 5 punts.  
3r) Si la sala beneficiària de la subvenció acull projectes de residències externes, fins a un màxim de 5 punts. A l'efecte d'aquest còmput s'atribuirà 1 punt per cada procés creatiu extern que abaste un període mínim de tres setmanes; i 2 punts si la durada és de cinc setmanes o un període superior.  
  
  
Quadre resum d'ajudes biennals a sales d'exhibició i teatres  
  
Interés cultural i artístic del projecte de producció aliena Màxim 30 punts  
Coherència artística i programació variada  
Fomente autoria valenciana  
Equilibri teatre-dansa-circ  
Projecte producció pròpia addicional  
Projecte de residència addicional   
10 punts  
5 punts  
5 punts  
6 punts  
4 punts   
Comunicació, creació públics i repercussió social Màxim 15 punts  
Creació, desenvolupament i fidelització  
del públic  
Projecte de Mediació   
7,5 punts  
7,5 punts   
Activitat econòmica Màxim 30 punts  
Despeses de personal extern  
Despeses sala estructura i funcionament  
Contractació companyies prof. Últims 2 anys  
 10 punts  
10 punts  
  
10 punts  
   
Representacions en valencià Màxim 5 punts  
Nombre de representacions en els últims 2 anys Màxim 10 punts  
Presència de dones en la programació Màxim 5 punts  
Presència de menors de 35 anys Màxim 5 punts  
Total puntuació màxima 100 punts  
  
  
  
Quadre resum punts addicionals  
  
Espectacles per a tots els públics 10 punts  
Ubicació fora del terme municipal de València 5 punts  
Acull residències externes Màxim 5 punts  
  
  
  
Deu. Resolució de la convocatòria.  
1. La resolució de concessió o de denegació correspondrà a la presidenta de l'IVC.  
2. La resolució haurà de ser motivada d'acord amb el que es preveu en la present ordre, fent al·lusió als criteris d'atorgament de les sol·licituds, determinant els projectes subvencionats i la quantia de l'ajuda. La ajuda concedida serà proporcional a la puntuació obtinguda, de tal forma que a 100 punts correspondrà una subvenció del 65 % del pressupost del projecte amb el límit màxim de l'import sol·licitat, o del 100 % de l'ajuda sol·licitada si aquesta fos menor del límit màxim que es concedeix en aquesta modalitat.  
La resolució acordarà tant l'atorgament de les subvencions, com la desestimació i la no concessió, per desistiment, renúncia al dret o impossibilitat material sobrevinguda.  
3. La resolució de concessió a més de contindre els projectes als quals es concedeix la subvenció i la desestimació expressa de les restants sol·licituds, podrà incloure una relació ordenada de totes les sol·licituds que, complint amb les condicions administratives i tècniques establides en les bases reguladores per a adquirir la condició de persona beneficiària, no hagen sigut estimades per depassar-se la quantia màxima del crèdit fixat en la convocatòria, amb indicació de la puntuació atorgada a cadascuna en funció dels criteris de valoració previstos en aquesta.  
  
En aquest supòsit, si alguna persona beneficiària renunciara a la subvenció, en el termini màxim dels 15 dies hàbils següents a la publicació de la resolució de concessió en el Diari Oficial de la Generalitat Valenciana, l'òrgan concedent podrà acordar, sense necessitat d'una nova convocatòria, la concessió de la subvenció al projecte següent a aquell amb vista a la seua puntuació, sempre que amb la renúncia s'haja alliberat prou crèdit per a atendre almenys una de les sol·licituds que figuren en la relació de suplents, es puga desenvolupar l'activitat dins dels terminis establits per la convocatòria, i imputar el pagament de l'import de l'ajuda a l'exercici pressupostari corresponent.  
  
En aquests casos, l'òrgan concedent de la subvenció comunicarà aquesta opció a les persones interessades, a fi que accepten la proposta de subvenció en el termini improrrogable de 5 dies hàbils. Una vegada acceptada la proposta per part del sol·licitant/s, l'òrgan administratiu dictarà resolució complementària de concessió.  
4. La resolució del procediment es dictarà i notificarà en el termini màxim de sis mesos a comptar des de la data de publicació de la convocatòria. En tot cas, la citada resolució haurà de publicar-se en el Diari Oficial de la Generalitat Valenciana, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques, i en la pàgina web de l'IVC (http://ivc.gva.es/). Les ajudes concedides es publicaran igualment en la Base de Dades Nacional de Subvencions.  
En el cas que les sol·licituds presentades no siguen resoltes en el citat termini, els interessats estaran legitimats per a entendre-les desestimades per silenci administratiu negatiu, sense perjudici de l'obligació de l'IVC de resoldre expressament sobre el procediment continguda en la LPAC.  
  
Onze. Criteris de modificació de la resolució.  
Excepcionalment, podran donar lloc a la modificació de la resolució de concessió els canvis sobrevinguts en les previsions inicials del projecte, com les seues condicions materials, formals o temporals, que van servir de base per a la resolució de concessió. La sol·licitud de modificació, degudament motivada, haurà de presentar-se per l'entitat beneficiària a l'òrgan competent per a la concessió. En tot cas, aquesta modificació de la resolució originària haurà de complir els requisits següents: satisfer l'interés general; no vulnerar interessos de tercers; no alterar essencialment la naturalesa o objectius de la subvenció; no afectar el principi de concurrència, i no obeir a culpa o negligència de l'entitat beneficiària.  
La modificació de la resolució original podrà donar lloc a l'ajust de l'import de la subvenció, en funció de les circumstàncies sobrevingudes, sempre que el cost de la inversió siga inferior al previst.  
  
Dotze. Obligacions de les persones beneficiàries.  
1. Seran obligacions de les persones beneficiàries de les ajudes contemplades en la present ordre:  
a) Acreditar la realització de l'activitat que fonamenta la concessió de la subvenció, executant el projecte subvencionable en l'exercici determinat en la convocatòria.  
b) Estar legalment constituïdes i gaudir de capacitat jurídica i d'obrar en el territori de la Comunitat Valenciana.  
c) Comunicar a l'IVC qualsevol eventualitat o modificació que puga afectar el desenvolupament de l'objecte de la subvenció, en el termini de deu dies des que es produïsca. Qualsevol canvi que es produïsca de caràcter substancial haurà de ser autoritzat per l'IVC. La realització de canvis sense comunicació prèvia i autorització subsegüent, podrà determinar la revocació de la subvenció, amb la devolució de l'ajuda rebuda, d'acord con el que es preveu en l'apartat 2.  
d) Complir amb el que es preveu en els convenis laborals vigents amb professionals del sector corresponent a l'activitat subvencionada, en particular al que disposa la resolució que regula el Conveni col·lectiu de treball del sector dels actors i les actrius de teatre de la Comunitat Valenciana (DOGV 8307, 31.05.2018), i en general a les condicions de treball pertinents del personal laboral, d'acord amb la normativa laboral i social aplicable.  
e) Justificar l'aplicació de la subvenció d'acord amb el que es preveu en la present Ordre i dins del termini que establisca cada convocatòria, i sotmetre's a les actuacions de comprovació i control financer que corresponen a la Intervenció General en relació amb les ajudes concedides, i al pla de control establit per l'IVC.  
A l'efecte els beneficiaris hauran de disposar dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable a la persona beneficiària en cada cas.  
f) Comunicar a l'Institut Valencià de Cultura l'obtenció d'altres subvencions, ajudes, ingressos o recursos provinents de qualssevol administracions o ens públics o privats, i concedits per a la mateixa finalitat que la contemplada en la convocatòria corresponent. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
g) Donar adequada publicitat al caràcter públic del finançament de l'activitat, inversió o actuació, d'acord amb el que es disposa per l'article 18, punt 4, de la LGS i en les circumstàncies i condicions previstes en la Llei 1/2022, de 13 d'abril, de transparència i bon govern de la Comunitat Valenciana.  
Aquestes mesures consistiran en la inclusió dels logotips institucionals de l'IVC, així com llegendes relatives al finançament públic en cartells, plaques commemoratives, materials impresos, mitjans electrònics, o audiovisuals, o bé en esments realitzats en mitjans de comunicació.  
  
En aquest sentit, es farà constar en tot el material gràfic i audiovisual publicitari que es realitze (cartells, fullets, pancartes, suports digitals i la resta de documentació i material utilitzat), que l'activitat subvencionada es realitza en col·laboració amb la Generalitat, i en les inclusions o esments que es realitzen en les pàgines web oficials per a donar repercussió a les activitats s'incorporaran els logotips institucionals que facilite l'IVC.  
h) Aquelles persones jurídiques beneficiàries que perceben ajudes per import superior a 50.000 euros l'any natural, o quan les ajudes o subvencions percebudes presenten almenys el 40 % del total dels seus ingressos anuals, sempre que aconseguisca com a mínim la quantitat de 5.000 euros, hauran de donar-ne publicitat en la seua pàgina web, al·ludint a l'IVC, import de l'ajuda i projecte al qual es destina. Tot això de conformitat amb el que es preveu en l'article 4 de la Llei 1/2022, de 13 d'abril, de transparència i bon govern.  
i) Els contractes que formalitze l'entitat beneficiària de la subvenció amb el mateix proveïdor per a la realització d'actuacions subvencionades, que tinguen un import superior al previst per al contracte menor de conformitat amb la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, requeriran per a l'acceptació que s'hagen sol·licitat almenys tres ofertes de tres proveïdors diferents, amb caràcter previ a l'adquisició del compromís per a la prestació del servei o el lliurament del bé, llevat que, per les característiques especials que té, no hi haja en el mercat més que una empresa prestadora o subministradora, o la despesa s'haja realitzat amb anterioritat en la publicació de la present resolució.  
Tot això d'acord amb el que preveu l'article 31.3 de la Llei 38/2003, de 17 de novembre, general de subvencions, amb relació en l'article 118.1 de la Llei 9/2017, de 8 de novembre, de contractes del sector públic.  
j) Comunicar per escrit la seua renúncia a l'ajuda concedida, quan no siga possible realitzar l'activitat per a la qual haja sigut concedida, o quan no puga complir les condicions previstes en aquesta ordre i en l'article 14 de la LGS.  
k) Participar en aquelles activitats de foment, difusió o promoció cultural organitzades per la Generalitat relacionades amb les activitats subvencionades, en les quals hi siguen requerides les persones beneficiàries i autoritzar la difusió de les obres subvencionades en aquestes activitats a través de la pàgina web de l'IVC.  
l) Fer el reintegrament dels fons percebuts en els supòsits contemplats en l'article 37 de la Llei 38/7926 LCP.  
m) No incórrer en les prohibicions per a obtindre la condició de beneficiari recollides en l'article 13 de la Llei 38/2003, LGS.  
La justificació per part de les persones o entitats de no estar incurses en les prohibicions per a obtindre aquesta condició es realitzarà mitjançant la presentació d'una declaració responsable davant l'IVC, havent de romandre en aquesta situació durant tot el procediment de tramitació de les ajudes, fins al seu pagament. Qualsevol circumstància que puga afectar aquesta declaració responsable al llarg de la durada del procediment de les ajudes, haurà de ser comunicada necessàriament a l'IVC, tan prompte com es produïsca.  
n) Trobar-se al corrent en el compliment de les seues obligacions tributàries i enfront de la Seguretat Social en els termes establits per la LGS i el RLGS, havent d'acreditar aquest extrem amb anterioritat a dictar-se la proposta de resolució de concessió de la convocatòria, així com en els processos de justificació de l'ajuda concedida. El compliment d'aquestes obligacions podrà verificar-se per l'òrgan instructor en tant el sol·licitant no s'hi opose, d'acord amb el que es preveu en l'article 28.2 de la LPAC. Els sol·licitants que s'hi oposen hauran d'aportar la documentació acreditativa d'estar al corrent de les citades obligacions.  
  
o) Quantes altres obligacions estableix l'article 14 de la LGS, i altra normativa que resulte d'aplicació en la disposició de fons públics.  
  
p) Els sol·licitants que vinguen obligats a disposar d'un Pla d'igualtat segons el que es preveu en la Llei orgànica 3/2007, de 22 de març, per a la igualtat efectiva de dones i homes, per a garantia de la igualtat de tracte i d'oportunitat entre dones i homes en qualsevol àmbit; i, singularment en l'esfera laboral, n'acompanyaran una còpia i acreditaran el visat de la direcció general competent en matèria de dona i igualtat de la Generalitat. En cas que no disposen del mateix no podran obtindre la condició de beneficiaris.  
q) En relació amb la programació de projectes convidats, l'entitat assegurarà a cadascuna de les companyies programades com a mínim el major dels paràmetres següents:  
- Un mínim del 60 % de la recaptació de la taquilla neta (descomptades les despeses sobre drets de propietat intel·lectual, IVA i comissions per venda d'entrades).  
- L'abonament d'una quantitat en concepte caixet que no serà inferior a la que, per cada intèrpret, estableix el conveni col·lectiu de treball del sector dels actors i les actrius de teatre de la Comunitat Valenciana.  
- Qualsevol fórmula de pagament mixta, almenys haurà d'igualar les quantitats mínimes així fixades.  
r) Qualsevol altra obligació prevista en la normativa general de subvencions.  
2. En aquestes ajudes la despesa mínima, realitzada i justificada per a poder considerar complit l'objecte i la finalitat de l'ajuda, ha de ser la major dels següents:  
a) El 50 % del pressupost total del projecte presentat.  
b) L'import de la subvenció concedida.  
El seu incompliment comportarà la minoració o revocació de la subvenció concedida i, si fa el cas, el reintegrament de les quantitats percebudes. En cap cas el pagament de la subvenció serà superior a l'import concedit i justificat correctament.  
Qualsevol reformulació del projecte o canvi de caràcter substancial haurà de ser comunicat prèviament a l'IVC i autoritzat per la persona que ostente la Presidència de la comissió tècnica de valoració, previ informe del Servei d'Ajudes de l'IVC. La realització de canvis sense comunicació prèvia i autorització subsegüent, podrà determinar la minoració o revocació de la subvenció, amb l'obligació de devolució de l'ajuda rebuda, si fora el cas. Es consideraran modificacions de caràcter substancial:  
a) Aquelles en les quals el pressupost que es declara executat mostra una desviació negativa superior al 20 % respecte del que va ser presentat juntament amb la sol·licitud d'ajuda, la quantitat a percebre es minorarà de manera proporcional a les despeses efectivament justificades, sempre que s'haja complit l'objecte i la finalitat de l'ajuda.  
b) Les modificacions no pressupostàries que contribuïsquen a desvirtuar la qualitat o alterar l'objecte, la finalitat o el calendari del projecte original, també podran comportar minoració o revocació de l'ajuda concedida si no compten amb l'autorització preceptiva.  
3. En cas de realitzar-se l'activitat en un moment posterior a la publicació de la resolució de concessió, s'ha de fer constar en tota publicació, fullet, programa i publicitat, en qualsevol mitjà o suport que es realitze, inclosos els electrònics i digitals, documentació acreditativa del seu patrocini per l'IVC. Per a això s'inseriran en lloc preferent i destacat els logotips oficials, d'acord amb les normes d'identitat corporativa d'aquesta institució, que estan disponibles en la pàgina web http://ivc.gva.es/  
4. La persona beneficiària no podrà concertar l'execució total o parcial de les activitats subvencionades, amb persones o entitats vinculades amb la beneficiària, llevat que concórreguen les circumstàncies previstes en la base setze.  
  
Tretze. Justificació i pagament de les ajudes.  
1. El pagament d'aquestes ajudes s'efectuarà mitjançant transferència bancària segons el model de domiciliació bancària, sempre que l'activitat s'haja realitzat d'acord amb el programa presentat i es justifiquen correctament les despeses corrents ocasionades per l'activitat subvencionada. Una vegada revisada i comprovada la justificació, es farà el pagament de la subvenció en els terminis legalment establits.  
No obstant això, d'acord amb el que es preveu en l'article 171.1 de la LHIS, no podrà realitzar-se el pagament de la subvenció en tant la persona beneficiària no es trobe al corrent en el compliment de les seues obligacions tributàries i enfront de la Seguretat Social, o tinga la condició de subjecte deutor per resolució d'idoneïtat de reintegrament.   
Tots els documents que servisquen per a justificar aquesta subvenció aniran subscrits per la persona beneficiària i hauran de dirigir-se a l'IVC, en un termini no superior a quatre mesos des de la realització de l'activitat; el mateix termini correspondrà també per a les activitats que hagen finalitzat després de la publicació de la resolució de concessió, i en tots dos supòsits fins al dia 5 de desembre de 2022, pel que fa a la primera anualitat, i fins al dia 30 de novembre de 2023, quant a la segona anualitat.  
Per a controlar l'eventual acumulació de subvencions, l'entitat beneficiària haurà de presentar una declaració responsable que faça constar que tots i cadascun dels documents o factures presentades s'apliquen únicament a la justificació de la subvenció concedida.  
2. La justificació adoptarà la forma de compte justificatiu amb informe d'auditoria sobre aquest. El compte justificatiu estarà format per:  
  
a) Una memòria d'actuació justificativa del compliment de les condicions imposades en la concessió de la subvenció i en la present ordre, amb indicació de les activitats realitzades i dels resultats obtinguts, adjuntant quanta documentació il·lustrativa de l'activitat es considere oportuna.  
b) Informe d'un auditor de comptes inscrit com a exercent en el Registre Oficial d'Auditors de Comptes dependent de l'Institut de Comptabilitat i Auditoria de Comptes, que incorporarà una memòria econòmica abreujada en la qual ha de figurar un estat representatiu de les despeses incorregudes en la realització de les activitats subvencionades, degudament agrupades i, si fa el cas, les quantitats inicialment pressupostades i les desviacions esdevingudes. L'informe reflectirà els criteris de repartiment dels costos directes i indirectes. En el supòsit que la persona beneficiària no estiga obligada d'auditar els seus comptes anuals, la designació de l'empresa auditora serà responsabilitat seua. L'empresa auditora haurà de sotmetre's al que s'estableix en l'Ordre EHA/1434/2007, de 17 maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions, en l'àmbit del sector públic estatal, previstos en l'article 74 del RLGS.  
c) Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència.  
Sense perjudici de l'anterior, l'IVC podrà requerir de les persones beneficiàries aquelles factures o documents de valor probatori equivalent en el tràfic jurídic mercantil o amb eficàcia administrativa, corresponents a les despeses realitzades i, si fa el cas, la documentació acreditativa del pagament, a fi de verificar aquells extrems del citat informe d'auditoria que estime oportuns.  
3. Per a subvencions per import inferior 20.000 euros la justificació es realitzarà mitjançant la presentació del compte justificatiu. A l'efecte, quan una persona beneficiària acumule subvencions corresponents a la mateixa convocatòria d'ajudes, si la suma d'aquestes subvencions és igual o superior a 20.000 euros, haurà d'ajustar-se al compte justificatiu amb informe d'auditoria a què es refereix el punt 2.  
  
El compte justificatiu contindrà:  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
b) Una relació classificada de les despeses i inversions de l'activitat, amb identificació del creditor i del document, el seu import, data d'emissió i, si fa el cas, data de pagament. En cas que la subvenció s'atorgue conformement a un pressupost estimat, s'indicaran les desviacions esdevingudes.  
c) Un detall d'altres ingressos o subvencions que hagen finançat l'activitat subvencionada amb indicació de l'import i la seua procedència.  
d) Si fa el cas, carta de pagament de reintegrament en el supòsit de romanents no aplicats així com dels interessos derivats d'aquests.  
4. L'òrgan gestor del procediment podrà requerir els justificants que estime oportuns a fi d'obtindre evidència raonable de l'adequada aplicació de la subvenció mitjançant la tècnica de mostreig estratificat, fins i tot de la totalitat dels justificants de despesa si es generen dubtes sobre el cost del projecte. Les factures hauran de complir el que es disposa pel Reial decret 1.619/2012, de 30 de novembre, pel qual s'aprova el Reglament pel qual es regulen les obligacions de facturació (BOE 289, 01.12.2012) i altra normativa vigent. En les factures i altres documents acreditatius de despesa del beneficiari, haurà de constar com a únic destinatari l'entitat beneficiària, no admetent-se les factures emeses a entitats o persones interposades en nom de la beneficiària, ni els pagaments realitzats per aquestes entitats o persones que no en siguen les beneficiàries.  
En el cas de justificació mitjançant transferència bancària s'aportaran les còpies dels resguards de les transferències realitzades. En el concepte de la transferència haurà de constar el nom del projecte. Igualment s'aportarà còpia de l'extracte bancari del càrrec en compte corresponent a l'operació justificada. Si una mateixa transferència englobara diverses factures, se n'haurà d'aportar relació detallada. Si la forma de pagament és un xec o pagaré, el document justificatiu consistirà en un ?he rebut?, signat i segellat pel proveïdor, en el qual ha d'especificar-se la factura o documentació justificativa de la despesa al fet que correspon el pagament i la seua data, el número i la data del xec o la data del venciment del pagaré, i davall de la signatura ha d'aparéixer el nom i NIF de la persona que signa, així com còpia de l'extracte bancari del càrrec en compte corresponent a l'operació justificada. Totes les despeses superiors a 300 euros, es realitzaran mitjançant transferència bancària, xec o pagaré. En cas de pagaments en efectiu, fins a 300 euros, el document justificatiu consistirà en un ?he rebut?, signat i segellat pel proveïdor, en el qual ha d'especificar-se la factura o documentació justificativa de la despesa a què correspon el pagament, i la seua data i davall de la signatura ha d'aparéixer el nom i NIF de la persona que signa.  
  
5. El termini màxim per a la presentació de la justificació, amb caràcter general, serà de quatre mesos des de la finalització de l'activitat i, en tot cas, fins el 5 de desembre de 2022 pel que correspon a l'exercici de 2022 i el 30 de novembre de 2023 pel que correspon a l'exercici de 2023.  
6. Les persones beneficiàries dirigiran la documentació corresponent a la justificació a l'IVC, per via telemàtica a través del registre electrònic accessible des del web http: //ivc.gva.es/, per a la qual cosa la persona sol·licitant o el seu representant haurà de disposar de qualsevol dels certificats o signatures electròniques que admet aquesta aplicació.  
7. Si vençut el termini de justificació no es presenta el corresponent compte justificatiu o aquest és insuficient, s'entendrà incomplida l'obligació de justificar, amb les conseqüències previstes en l'article 37 de la LGS.  
8. Una vegada verificada que la justificació de les ajudes per part de les persones beneficiàries, presentada dins del termini i en la forma escaient, s'ajusta al que es disposa a l'efecte en la present ordre de bases, s'iniciaran els tràmits dirigits al seu pagament. No obstant això, en virtut del que es preveu en l'article 171.1 de la LHIS, no podrà realitzar-se el pagament de la subvenció en tant la persona beneficiària no es trobe al corrent en el compliment de les seues obligacions tributàries i enfront de la Seguretat Social, o tinga la condició de subjecte deutor per resolució d'idoneïtat de reintegrament. Tals circumstàncies podran comportar la pèrdua del dret al cobrament de l'ajuda.  
  
Catorze. Pagaments anticipats.  
1. Es podran realitzar abonaments a compte o pagaments anticipats de conformitat amb el que es disposa en l'article 171 de la LHIS.  
2. Els abonaments a compte respondran al ritme d'execució de les accions subvencionades, abonant-se per quantia equivalent a la justificació presentada i sempre que la naturalesa i característiques de les activitats permeta aquest fraccionament a l'efecte del seu pagament.  
3. Es podran sol·licitar pagaments anticipats de fins al 30 % de l'import anual de la subvenció concedida.  
4. Una vegada verificada que la justificació de les ajudes per part de les persones beneficiàries, presentada dins del termini i en la forma escaient, s'ajusta al que es disposa a l'efecte en la present ordre de bases, s'iniciaran els tràmits dirigits al seu pagament.  
No obstant això, en virtut del que es preveu en l'article 171.1 de la LHIS, no podrà realitzar-se el pagament de la subvenció en tant la persona beneficiària no es trobe al corrent en el compliment de les seues obligacions tributàries i enfront de la Seguretat Social, o tinga la condició de subjecte deutor per resolució d'idoneïtat de reintegrament. Tales circumstàncies podran comportar la pèrdua del dret al cobrament de l'ajuda.  
  
Quinze. Despeses subvencionables.  
1. Les despeses subvencionables es regiran pel que es disposa en l'article 31 de la LGS.  
2. Tindran la consideració de despeses subvencionables, aquelles despeses realitzades entre l'1 de desembre de 2021 al 5 de desembre de 2023, d'explotació de la totalitat dels espectacles d'arts escèniques i de les activitats paral·leles de mediació i de foment de públics, realitzades en una mateixa sala, generades per:  
a) Despeses estructurals de l'edifici i del personal de la sala sol·licitant. Fins a un 55 % de la despesa justificable.  
Comprendran el lloguer del teatre, lloguer d'equips tècnics d'aigua, llum, telèfon, internet, calefacció, neteja, assegurances de prevenció de riscos laborals, drets de propietat intel·lectual i comissió per venda d'entrades generats per empreses de ticketing, gestoria, auditoria i material fungible.  
En relació al personal, tindrà la consideració de despesa subvencionable la contractació de professionals com personal de sala, personal de taquilla, personal tècnic, regidoria, direcció artística, gerència, administració, producció i comunicació, fotografia, vídeo, creació i manteniment de pàgines web, entre altres de similars.  
b) Despeses de contractació de les companyies que exhibeixen espectacles i dels intèrprets en cas de presentar espectacles de producció pròpia. Un mínim del 45 % de les despeses justificables.  
3. Les persones físiques (empreses individuals) o socis de l'entitat sol·licitant, que retribuïsquen els seus propis serveis a l'activitat subvencionada, podran justificar costos de fins a un màxim del 25 % de l'import dels costos totals justificats.  
4. En cap cas s'acceptaran despeses generades per concerts de música, representacions sense ingressos de taquilla, ni representacions organitzades per un tercer que haja llogat la sala. En cas que la persona sol·licitant llogue la sala a un tercer durant un període de la temporada de l'any de concessió de la subvenció, no computaran ni els ingressos ni les despeses que assumisca la persona sol·licitant durant el període de lloguer.  
5. No s'admetran en cap cas, com a despeses subvencionables, les següents:  
a) L'adquisició de material susceptible d'inventariar (ordinadors, focus, mobiliari, etc.).  
b) Els serveis de restauració.  
c) Els interessos deutors de comptes bancaris, recàrrecs i sancions administratives o penals.  
d) Les dietes. En cas que aquestes no figuren integrades en les nòmines dels contractes artístics, en la justificació caldrà aportar: el contracte i un rebut amb data, NIF i signatura de la persona receptora.  
  
6. Es considerarà despesa realitzada la que haja sigut efectivament pagada amb anterioritat a la finalització del període de justificació. Excepcionalment, per a les despeses de seguretat social corresponents a l'últim mes del període de justificació, es considerarà la despesa realitzada amb el criteri de la meritació.  
7. Les despeses financeres, les despeses d'assessoria jurídica o financera, les despeses notarials i registrals i les despeses pericials per a la realització del projecte subvencionat i les d'administració específiques, podran ser subvencionables si estan directament relacionades amb l'activitat subvencionada i són indispensables per a la seua adequada preparació i execució. També seran subvencionables les despeses d'auditoria corresponents a l'activitat subvencionada fins al límit del 5 % de l'ajuda concedida.  
8. Els tributs són despesa subvencionable quan el beneficiari de la subvenció els abona efectivament. En cap cas es consideren despeses subvencionables els impostos indirectes quan siguen susceptibles de recuperació o compensació, ni els impostos personals sobre la renda o beneficis.  
9. Totes les despeses subvencionables s'entendran justificades, sempre que no hagen sigut subvencionades en altres línies d'ajudes per l'Institut Valencià de Cultura.  
10. D'acord amb l'article 53 apartat 10 del Reglament (UE) 651/2014, d'exempció per categories, no seran despeses subvencionables les que corresponguen a l'elaboració i publicació de periòdics i revistes, tant en paper com en suport electrònic, fins i tot en el cas que la persona beneficiària desenvolupe tals activitats com a complementàries de l'activitat principal objecte de la subvenció.  
  
Setze. Subcontractació  
1. La realització de l'activitat subvencionada és obligació personal de la persona beneficiària sense altres excepcions que les establides en les presents bases reguladores, dins dels límits i amb els requisits fixats en els articles 29 de la LGS, i 68 del RLGS.  
2. La persona beneficiària podrà concertar amb tercers l'execució de l'activitat subvencionada fins a un límit màxim del 50 % del seu import, sumant els preus de tots els subcontractes.  
Prèvia sol·licitud de la persona beneficiària, quan concórreguen circumstàncies que així ho justifiquen, el president de l'IVC podrà autoritzar de manera singular, a proposta de l'òrgan encarregat d'instruir el procediment, la subcontractació de fins a un màxim del 75 % de l'import de l'activitat subvencionada.  
3. En tot cas serà necessària l'autorització prèvia i la celebració del contracte per escrit, quan la subcontractació excedisca del 20 % de l'import de la subvenció i aquest import siga superior a 60.000 euros.  
  
4. Sense perjudici de l'anterior, la persona beneficiària no podrà concertar l'execució total o parcial de les activitats subvencionades, amb persones o entitats vinculades amb el beneficiari, llevat que hi concórreguen les circumstàncies següents:  
a) Que s'obtinga l'autorització expressa prèvia de l'òrgan concedent.  
b) Que l'import de l'activitat subvencionable no excedisca del cost incorregut per l'entitat vinculada. L'acreditació del cost es realitzarà en la justificació en els mateixos termes establits per a l'acreditació de les despeses del beneficiari.  
S'entén per persones vinculades, a l'efecte, aquelles en les quals concórrega alguna de les circumstàncies a què es refereix l'article 68.2 del RLGS.  
5. Si les dades i els motius de la subcontractació (incloent-hi l'activitat objecte d'aquesta, l'empresa que desenvoluparà l'activitat, i percentatges que suposa sobre el pressupost de l'activitat dins dels límits assenyalats) ja figuraren en el dossier del projecte d'activitat aportat al costat de la sol·licitud, ajustant-se al que es preveu en el present article, la resolució de concessió d'una ajuda subsumirà les autoritzacions de la subcontractació a què es refereix el present article. En un altre cas s'haurà d'obtindre la citada autorització amb anterioritat a subcontractar. Sense perjudici de l'anterior, en aquests casos el beneficiari haurà d'acreditar el cost incorregut per l'entitat vinculada i el compliment dels extrems declarats en el moment de la justificació.  
6. A més, s'ha de tindre en compte que:  
a) El contingut de la prestació que se subcontracta ha d'estar perfectament identificat en el projecte presentat.  
b) La persona beneficiària ha d'informar sobre l'adequació de la prestació als preus habituals de mercat.  
c) La mateixa entitat no pot tindre la condició de beneficiària i subcontractada en activitats subvencionades de la mateixa convocatòria.  
7. Les subcontractacions que no s'ajusten al que es preveu en el present article no podran imputar-se com a despesa de la justificació de l'ajuda concedida.  
  
  
Dèsset. Concurrència de fonts de finançament  
1. Les ajudes contemplades en la present ordre són compatibles amb la percepció d'altres subvencions procedents de qualssevol administracions o ens públics o privats, nacionals o internacionals, sempre que el seu import siga de tal quantia que, aïlladament o en concurrència amb altres subvencions, no supere el cost de l'activitat subvencionada o implique una disminució de l'import del finançament propi exigit, si fa el cas, per a cobrir l'activitat subvencionada.  
  
2. Les ajudes que pel seu import no suposen un falsejament de la competència, que afecte els intercanvis comercials entre els estats membres, podran acollir-se al règim de minimis, conforme al que es preveu en el Reglament (UE) 1407/2013, de la Comissió Europea, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352, 24.12.2013), en cap cas podran superar l'import màxim total d'ajuda de minimis actualment establit en 200.000 euros, durant un període de tres exercicis fiscals per a una mateixa empresa, ni individualment, ni com a resultat de l'acumulació amb altres ajudes de minimis concedides a la mateixa empresa.  
A l'efecte del que es disposa en el paràgraf anterior, s'entén per «empresa», amb independència del seu estatut jurídic i de la seua manera de finançament, qualsevol entitat que exercisca una activitat econòmica o que oferisca béns o serveis en un determinat mercat, quedant expressament incloses en aquest concepte les entitats sense ànim lucratiu.  
Aquest Reglament pot aplicar-se únicament a les formes «d'ajuda transparent», que són aquelles respecte a les quals es pot determinar prèviament l'equivalent de subvenció brut sense necessitat d'efectuar una avaluació de risc. Les presents ajudes consistents en subvenciones es consideren transparents.  
3. De conformitat amb l'article 5 del Reglament (UE) 1407/2013, aquestes ajudes podran acumular-se amb:  
a) Altres ajudes de minimis concedides conformement al Reglament (UE) 360/2012 de la Comissió, fins al límit màxim establit en aquest últim Reglament.  
b) Altres ajudes de minimis concedides conformement a altres reglaments de minimis fins al límit màxim de 200.000 - en tres exercicis fiscals.  
4. Les ajudes de minimis no s'acumularan amb cap ajuda estatal en relació amb les mateixes despeses subvencionables o amb ajuda estatal per a la mateixa mesura de finançament de risc, si aquesta acumulació excedira de la intensitat de l'ajuda o de l'import d'ajudes superior corresponent, fixat en les circumstàncies concretes de cada cas per un reglament d'exempció per categories o una decisió adoptada per la Comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics, podran acumular-se amb altres ajudes estatals concedides en virtut d'un reglament d'exempció per categories o d'una decisió adoptada per la Comissió.  
5. A l'efecte de control dels límits adés exposats, els sol·licitants hauran d'aportar juntament amb la sol·licitud, una declaració responsable d'ajudes en la qual s'indiquen totes les que tinguen concedides o sol·licitades per al mateix projecte o activitat objecte de subvenció. Així mateix, s'inclouran en aquesta declaració totes les ajudes que hagen sigut concedides conforme a un règim expressament designat com de minimis, i que l'entitat tinga concedides o sol·licitades durant l'exercici fiscal en curs i els dos exercicis fiscals anteriors.  
  
Les ajudes que s'acullen al règim de minimis no requeriran ser notificades a la Comissió Europea; excepte en els casos que el Reglament exceptua de la seua aplicació en l'article 1.1, entre els quals no es troben els sectors culturals.  
6. Les ajudes que no s'acullen al règim de minimis per no reunir tots els requisits necessaris per a ser considerades com a tal s'acolliran al Reglament General d'Exempció per Categories (RGEC): Reglament (UE) 651/2014, de la Comissió, de 17 de juny (DOUE L 187, 26.6.2014), pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat; modificat pel Reglament (UE) 2017/1084 de la Comissió, de 14 de juny de 2017 (DOUE L 156 de 20.6.2017), aquest règim d'ajudes es troba exempt de notificació a la Comissió Europea i és compatible amb el mercat interior conformement a l'article 107, apartat 3 del Tractat, en complir els requisits de l'article 53, en relació amb el que es disposa en el capítol I del citat Reglament 651/2014; i no afecta cap dels sectors ni supòsits que figuren entre les excepcions a l'aplicació recollides en el seu article 1.  
D'acord amb l'article 3 de l'esmentat RGEC, tant els règims d'ajudes com les ajudes individuals concedides a l'empara d'aquests i les ajudes ad hoc seran compatibles amb el mercat interior a tenor dels apartats 2 o 3 de l'article 107 del TFUE, i quedaran exempts de l'obligació de notificació establida en l'article 108.3 del TFUE, sempre que aquestes ajudes complisquen totes les condicions establides en el capítol I d'aquest, així com les condicions específiques aplicables a la categoria pertinent en el capítol III del Reglament adés esmentat.  
  
En l'article 1.1.j del RGEC es regulen entre les ajudes incloses en el seu àmbit d'aplicació les ajudes a la cultura i la conservació del patrimoni, i els apartats tercer, quart i cinqué del mateix article contenen les excepcions a l'àmbit d'aplicació. L'òrgan instructor comprovarà que les entitats beneficiàries no estan afectades per les limitacions de l'article 1 del RGEC, i s'asseguraran del compliment de les condicions establides en aquest article.  
Així mateix, no podran tindre la condició de beneficiàries les empreses que estiguen subjectes a una ordre de recuperació pendent després d'una decisió prèvia de la Comissió Europea que haja declarat una ajuda il·legal i incompatible amb el mercat interior, o les empreses que es troben en situació de crisi conformement al que estableixen l'article 1.4.c i 2.18) del RGEC, i les directrius sobre ajudes estatals de salvament i de reestructuració d'empreses no financeres en crisis (2014/C 249/01). Als sol·licitants de les ajudes se'ls haurà d'exigir que presenten, juntament amb la sol·licitud de subvenció una declaració que l'entitat no està en crisi, segons el que s'estableix per les directrius comunitàries sobre ajudes estatals de salvament i de reestructuració d'empreses no financeres en crisis (2014/C 249/01), comunicació de 31.07.2014; i que no està subjecta a una ordre de recuperació per declaració de la Comissió d'ajuda il·legal i incompatible.  
En l'article 7 del RGEC es determina que, a l'efecte del càlcul de la intensitat de l'ajuda i els costos subvencionables, totes les xifres emprades s'entendran abans de qualsevol deducció fiscal o altres càrregues. Els costos subvencionables seran avalats per proves documentals clares, específiques i actualitzades.  
Els imports dels costos subvencionables podran acumular-se conformement a les opcions de costos simplificades establides en el Reglament (UE) núm. 1303/2013 del Parlament Europeu i del Consell, o el Reglament (UE) 2021/1060 del Parlament Europeu i del Consell, segons escaiga, sempre que l'operació siga finançada, almenys parcialment, mitjançant un fons de la Unió que permeta l'ús d'aqueixes opcions de costos simplificades i que la categoria de costos siga subvencionable de conformitat amb l'exempció de què es tracte.  
La destinatària d'aquesta ajuda queda sotmesa als límits d'acumulació indicats en l'article 8 del RGEC. El compliment dels articles 8 i 53, es garantirà per l'entitat destinatària de l'ajuda, amb anterioritat a la resolució, amb un certificat declaratiu o declaració responsable redactat en els termes dels articles indicats. S'indicarà expressament que, en les ajudes de funcionament, l'import de l'ajuda no excedirà del necessari per a cobrir les pèrdues d'explotació i un benefici raonable durant el període de referència. Això es garantirà ex ante, sobre la base de previsions realistes, o mitjançant un mecanisme de reemborsament. En el cas d'incompliment d'aquesta obligació es farà el reintegrament de les quantitats abonades.  
  
  
Díhuit. Pla de control  
1. De conformitat amb el que s'estableix en l'apartat 3 de l'article 169 de la LHIS, s'aprovarà un pla de control de la realització de les activitats subvencionades.  
El pla contemplarà els tipus de control a efectuar: administratius, sobre el terreny, a posteriori i de qualitat, els criteris de selecció de mostra i el percentatge mínim d'ajuda a controlar sobre el total pagat de cada línia d'ajudes.  
2. Els controls administratius es realitzaran fonamentalment mitjançant la comprovació i control de la documentació de caràcter econòmic, justificativa de l'import concedit, i de la memòria d'actuació justificativa relativa a l'activitat subvencionada, que a l'efecte s'ha establit en la present ordre de bases com a aportació preceptiva per la persona beneficiària per al pagament de l'ajuda.  
  
Dènou. Incompliments, criteris de graduació i responsabilitat i règim sancionador.  
1. L'IVC es reserva igualment la possibilitat de modificar o deixar sense efecte la subvenció, en cas d'incompliment d'alguna de les obligacions imposades a les persones beneficiàries en l'apartat la base dotze, en els terminis i condicions assenyalades, observant sempre el principi de proporcionalitat a què es refereix l'article 17.3.n de la LGS.  
  
2. Si la persona beneficiària duu a terme la totalitat de les activitats projectades però el seu cost és inferior al 25 % del pressupost previst, l'òrgan gestor minorarà proporcionalment la quantia de la subvenció.  
  
3. Les resultes de crèdit que puguen produir-se per les renúncies produïdes i les minoracions que es determinen per l'aplicació de l'indicat, podran disposar-se de conformitat amb el que s'estableix en la base tercera.  
4. El règim d'infraccions i sancions administratives aplicables serà l'establit en el títol IV de la LGS, així com en els articles 173 a 177 de la LHIS.  
La imposició de sancions en matèria de subvencions s'efectuarà mitjançant el procediment administratiu en el qual, en tot cas, es donarà audiència a la persona beneficiària abans de dictar-se l'acord corresponent, i serà tramitat conforme al que es disposa en la legislació de procediment administratiu comú.  
5. Escaurà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins el dia en què s'acorde la idoneïtat del reintegrament, en els casos previstos en l'article 37 de la LGS.  
El procediment de reintegrament de subvencions es regirà per les disposicions generals sobre procediments administratius contingudes en la legislació del procediment administratiu comú, sense perjudici de les especialitats que s'estableixen en la LGS, i en el RLGS, així com en l'article 172 de la LHIS.  
Quan el compliment pel beneficiari s'aproxime de manera significativa al compliment total i s'acredite per aquest una actuació inequívocament tendent a la satisfacció dels seus compromisos, la quantitat a reintegrar vindrà determinada pel nombre o grau d'incompliment de l'activitat objecte de subvenció, respectant el principi de proporcionalitat.  
6. La realització d'alguna activitat de les enumerades en el títol VI de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, donarà lloc a la pèrdua del dret al cobrament de la subvenció o, si fa el cas, al reintegrament de les quantitats percebudes.